
6 Δεκεμβρίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 5491 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Αύξηση ποσοστού δέσμευσης πόρων του Επιχει¬ 
ρησιακού Προγράμματος «Υποδομές Μεταφορών, 
Περιβάλλον και Αειφόρος Ανάπτυξη» (ΥΜΕΠΕΡΑΑ). 

2 Καθορισμός των μέσων, της διαδικασίας καθώς 
και κάθε άλλου θέματος τεχνικού ή λεπτομερεια¬ 
κού χαρακτήρα για την διασφάλιση της πρόσβα¬ 
σης των Ατόμων με Αναπηρία στις υπηρεσίες των 
παροχών υπηρεσιών μέσων μαζικής ενημέρωσης 
και επικοινωνίας. 


ΑΠΟΦΑΣΕΙΣ 

Αριθμ. 128707 (1) 

Αύξηση ποσοστού δέσμευσης πόρων του Επι¬ 
χειρησιακού Προγράμματος «Υποδομές Μετα¬ 
φορών, Περιβάλλον και Αειφόρος Ανάπτυξη» 
(ΥΜΕΠΕΡΑΑ). 

Ο ΥΦΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ 

Έχοντας υπόψη: 

1. Το άρθρο 90 του «Κώδικα Νομοθεσίας για την Κυ¬ 
βέρνηση και τα κυβερνητικά όργανα», που κυρώθηκε με 
το άρθρο πρώτο του π.δ. 63/2005 (Α' 98). 

2. Το ν. 4314/2014 (Α' 265) «Α) Για τη διαχείριση, τον 
έλεγχο και την εφαρμογή αναπτυξιακών παρεμβάσεων 
για την προγραμματική περίοδο 2014- 2020, Β) Ενσω¬ 
μάτωση της Οδηγίας 2012/17 του Ευρωπαϊκού Κοινο¬ 


βουλίου και του Συμβουλίου της 13ης Ιουνίου 2012 (ΕΕ 
ί 156/16.6.2012) στο ελληνικό δίκαιο, τροποποίηση του 
ν. 3419/2005 (ΦΕΚ 297/τ.Α') και άλλες διατάξεις», όπως 
ισχύει και ειδικότερα το άρθρο 33 παρ. 1 αυτού. 

3. Το π.δ. 147/2017 (Α' 192) «Οργανισμός του Υπουρ¬ 
γείου Οικονομίας και Ανάπτυξης», όπως ισχύει. 

4. Το π.δ. 123/2016 (Α' 208) περί ανασύστασης και με- 
τονομασίας Υπουργείων. 

5. Το π.δ. 88/2018 (Α' 160) περί διορισμού υπουργών, 
αναπληρωτών Υπουργών και Υφυπουργών. 

6. Την αριθμ. 91589/3.9.2018 απόφαση ανάθεσης αρ¬ 
μοδιοτήτων στον Υφυπουργό Οικονομίας και Ανάπτυξης, 
Ευστάθιο Γιαννακίδη (Β'3814). 

7. Την αριθμ. 112012/ΕΥΘΥ 1046 (ΦΕΚ 2473/ 
18.11.2015) υπουργική απόφαση για την Αναδιάρθρω¬ 
ση της Ειδικής Υπηρεσίας Συντονισμού της Εφαρμογής 
σύμφωνα μετά άρθρα 15 παρ. 2 και 42 του ν. 4314/2014, 
όπως ισχύει και ειδικότερα το άρθρο 3 αυτής. 

8. Το αριθμ. ΕΥΣΕ 121593/14-11 -2018 εισερχόμενο της 
ΕΥΔ ΕΠ ΥΜΕΠΕΡΑΑ με θέμα "Αίτημα Υπερδέσμευσης στο 
πλαίσιο του Επιχειρησιακού Προγράμματος «Υποδομές 
Μεταφορών, Περιβάλλον και Αειφόρος Ανάπτυξη». 

9. Τη με αριθμ. 127905/29.11.2018 (Ορθή επανάλη¬ 
ψη της 30.11.2018), εισήγηση του Γενικού Γραμματέα 
Δημοσίων Επενδύσεων και ΕΣΠΑ στον Υφυπουργό με 
θέμα: «Αύξηση του ποσοστού δέσμευσης πόρων του 
ΕΠ ΥΜΕΠΠΕΡΑΑ». 

10. Το γεγονός ότι από την παρούσα απόφαση δεν 
προκαλείται επιβάρυνση του κρατικού προϋπολογισμού, 
αποφασίζουμε: 

- Η ΕΥΔ ΥΜΕΠΕΡΑΑ δύναται να εντάξει σε επίπεδο Άξο¬ 
να Προτεραιότητας πράξεις με συνολικό προϋπολογισμό 
δημόσιας δαπάνης, ο οποίος δεν μπορεί να υπερβεί τις 
προβλέψεις του Πίνακα I. 

Πίνακας 1 

ΑΠ 

ΤΑΜΕΙΟ 

Κύρια Χρηματοδότηση 
Δεσμεύσεων ΧΠ 
(ΔΔ) 

(χωρίς το Αποθεματικό επίδοσης) 

Ποσοστό Αιτούμενης 
Υπερδέσμευσης επί της 
Κύριας Χρηματοδότησης 

Ποσοστό Αιτούμενης 
Υπερδέσμευσης επί της 
Συνολικής Χρηματοδότησης 

3 

Τ.Σ. 

474.264.706 

245 % 

230 % 

5 

ΕΤΠΑ 

58.006.313 

164% 

154 % 

6 

Τ.Σ. 

55.196.693 

337 % 

316% 

9 

Τ.Σ. 

494.484.927 

149% 

140% 

10 

ΕΤΠΑ 

157.931.735 

180 % 

169% 

11 

Τ.Σ. 

108.277.649 

177 % 

166% 


- Με την παραπάνω υπερδέσμευση σε επίπεδο Άξονα, το ανώτατο όριο δέσμευσης πόρων σε επίπεδο εντάξεων 
για το Επιχειρησιακό Πρόγραμμα «Υποδομές Μεταφορών, Περιβάλλον και Αειφόρος Ανάπτυξη» υπερβαίνει το όριο 
(110%) του ν. 4314/2014 επί του συνολικού προϋπολογισμού του εγκεκριμένου ΕΠ ή επί της Κύριας Χρηματοδότησης 
του προγράμματος (σε όρους ΔΔ). Λαμβάνοντας υπόψη την παραπάνω υπερδέσμευση και τον προγραμματισμό 
της ΕΥΔ ΥΜΕΠΕΡΑΑ για τους λοιπούς Άξονες, η ΕΥΔ δύναται να εντάξει σε επίπεδο ΕΠ πράξεις με συνολικό προϋ¬ 
πολογισμό δημόσιας δαπάνης, ο οποίος δεν μπορεί να υπερβεί τις προβλέψεις του Πίνακα II. 


Πίνακας II 

Ε.Π. 

ΕΚΤΙΜΩΜΕΝΟ ΠΟΣΟΣΤΟ 

ΕΝΤΑΞΕΩΝ ΒΑΣΕΙ ΠΡΟΒΛΕΨΗΣ 

ΕΥΔ ΥΜΕΠΕΡΑΑ 

ΒΑΣΕΙ ΚΥΡΙΑΣ ΧΡΗΜΑΤΟΔΟΤΗΣΗΣ 

ΕΚΤΙΜΩΜΕΝΟ ΠΟΣΟΣΤΟ 

ΕΝΤΑΞΕΩΝ ΒΑΣΕΙ ΠΡΟΒΛΕΨΗΣ 

ΕΥΔ ΥΜΕΠΕΡΑΑ 

ΒΑΣΕΙ ΣΥΝΟΛΙΚΗΣ ΧΡΗΜΑΤΟΔΟΤΗΣΗΣ 

Επιχειρησιακό Πρόγραμμα 
«Υποδομές Μεταφορών, Περιβάλλον 
και Αειφόρος Ανάπτυξη» 

135% 

127% 


-Τα ανωτέρω μεγέθη εφαρμόζονται στους ισχύοντες σήμερα Χρηματοδοτικούς Πίνακες. 
Η ισχύς της παρούσας αρχίζει από τη δημοσίευσή της. 

Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 30 Νοεμβρίου 2018 

Ο Υφυπουργός 

ΕΥΣΤΑΘΙΟΣ ΓΙΑΝΝΑΚΙΔΗΣ 


Αριθμ. 3586 _ (2) 

Καθορισμός των μέσων, της διαδικασίας καθώς και κάθε άλλου θέματος τεχνικού ή λεπτομερειακού χα¬ 
ρακτήρα για την διασφάλιση της πρόσβασης των Ατόμων με Αναπηρία στις υπηρεσίες των παροχών υπη¬ 
ρεσιών μέσων μαζικής ενημέρωσης και επικοινωνίας. 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ ΨΗΦΙΑΚΗΣ ΠΟΛΙΤΙΚΗΣ, ΤΗΛΕΠΙΚΟΙΝΩΝΙΩΝ ΚΑΙ ΕΝΗΜΕΡΩΣΗΣ 

Έχοντας υπόψη: 

1. Τις διατάξεις: 

Ι.Τηςπαρ. 2 του άρθρου 15, τηςπαρ. 6 του άρθρου 21 και τηςπαρ. 4 του άρθρου 25 του Συντάγματος. 

2. Του άρθρου 67 του ν. 4488/2017 (Α' 137), όπως ισχύει. 

3. Τηςπαρ. 1 του άρθρου 7 και των άρθρων 8 και 29 του π.δ. 109/2010 (Α' 190), όπως ισχύει. 

4. Των άρθρων 2 και 3 του ν. 4173/2013 (ΑΊ69), όπως ισχύει. 

5. Τηςπαρ. 5 του άρθρου 14 και του άρθρου 8 και του ν. 4339/2015 (Α' 133), όπως ισχύει. 

6. Τηςπαρ. 21 του άρθρου 3 και τηςπαρ. 1 του άρθρου 4 του ν. 2328/1995 (Α' 159), όπως ισχύει. 

7. Τηςπαρ. 6του άρθρου 11 του ν. 3592/2007 (Α' 161), όπως ισχύει. 

8. Της παρ. 1 του άρθρου 4 του π.δ. 77/2003 (Α' 75), όπως ισχύει. 

9. Τ ης παρ. 12 του άρθρου 9 και της παρ. 1 του άρθρου 10 του ν. 2644/1998 (Α' 233), όπως ισχύει. 

10. Του άρθρου 90 του Κώδικα Νομοθεσίας για την Κυβέρνηση και τα κυβερνητικά όργανα, ο οποίος κυρώθηκε 

με το άρθρο πρώτο του π.δ. 63/2005 «Κωδικοποίηση 
της Νομοθεσίας για την Κυβέρνηση και τα κυβερνητικά 
όργανα» (Α' 98), όπως ισχύει. 

1Ί .Του ν. 3681 /2010 «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο «Πρόγραμμα Διαύγεια» και άλλες διατάξεις» 
(Α' 112), όπως ισχύει. 

12. Του άρθρου 4 του π.δ. 123/2016 «Ανασύσταση και 
μετονομασία του Υπουργείου Διοικητικής Μεταρρύθ¬ 
μισης και Ηλεκτρονικής Διακυβέρνησης, ανασύσταση 
του Υπουργείου Τουρισμού, σύσταση Υπουργείου Με- 
ταναστευτικής Πολιτικής και Υπουργείου Ψηφιακής Πο¬ 
λιτικής, Τηλεπικοινωνιών και Ενημέρωσης, μετονομασία 
Υπουργείων Εσωτερικών και Διοικητικής Ανασυγκρό¬ 
τησης, Οικονομίας, Ανάπτυξης και Τουρισμού και Υπο¬ 
δομών, Μεταφορών και Δικτύων» (Α' 208), όπως ισχύει. 

13. Του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210). 

14. Του π.δ. 82/2017 «Οργανισμός του Υπουργείου Ψηφι¬ 
ακής Πολιτικής,Τηλεπικοινωνιών και Ενημέρωσης» (Α' 117). 

15. Της αριθμ. Υ56/29-08-2018 απόφασης του Πρω¬ 
θυπουργού «Σύσταση θέσεων Υφυπουργών» (Β'3715). 

16. Του π.δ. 88/2018 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 160/29-08-2018). 

17. Της αριθμ. 2606/03-09-2018 απόφασηςτου Πρωθυ¬ 
πουργού καιτου Υπουργού Ψηφιακής Πολιτικής,Τηλεπι¬ 
κοινωνιών και Ενημέρωσης «Καθορισμός αρμοδιοτήτων 
Υφυπουργού Ψηφιακής Πολιτικής,Τηλεπικοινωνιών και 
Ενημέρωσης Ελευθερίου Κρέτσου» (Β' 3819/5-9-2018). 

II. Την ανάγκη πληροφόρησης του κοινού σε θέματα 
που άπτονται θεμάτων γενικότερου κοινωνικού συμφέ¬ 
ροντος και διασφάλισης της πρόσβασης των ατόμων 
με αναπηρία στην οικονομική και κοινωνική ζωή της 
χώρας καθώς και την ανάγκη τόνωσης της κοινωνικής 
αλληλεγγύης μεταξύ των πολιτών της χώρας. 

III. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Άρθρο 1 
Ορισμοί 

Για τους σκοπούς της παρούσας ισχύουν οι κάτωθι 
ορισμοί: 

α) πάροχοι υπηρεσιών μέσων μαζικής ενημέρωσης και 
επικοινωνίας: είναι ί) οι αδειοδοτημένοι πάροχοι περιεχο¬ 
μένου επίγειας ψηφιακής ευρυεκπομπής ελεύθερης λήψης, 
εθνικής ή περιφερειακής εμβέλειας, ενημερωτικού ή μη 
προγράμματος, γενικής ή ειδικής στόχευσης, συμπεριλαμ- 
βανομένης και της Ε.Ρ.Τ. Α.Ε. σύμφωνα με το ν. 4173/2013, 
όπως ισχύει, ϋ) οι πάροχοι τηλεοπτικών συνδρομητικών 
υπηρεσιών, ϋί) πάροχοι μη γραμμικών υπηρεσιών οπτικο- 
ακουστικών μέσων (κατά παραγγελία πάροχοι υπηρεσιών 
οπτικοακουστικών μέσων) που παρέχουν υπηρεσίες για 
την παρακολούθηση προγραμμάτων σε χρονική στιγμή 
που επιλέγει ο χρήστης, κατόπιν δικού του αιτήματος, από 
κατάλογο προγραμμάτων που έχει καταρτίσει ο πάροχος 
υπηρεσίας οπτικοακουστικών μέσων σύμφωνα με το στοιχ. 
ζ της παρ. 1 του άρθρου 2 του π.δ. 109/2010· 

β) Άτομα με Αναπηρίες (ΑμεΑ): τα άτομα με μακρο¬ 
χρόνιες σωματικές, ψυχικές ή αισθητηριακές δυσχέρει¬ 


ες, οι οποίες σε αλληλεπίδραση με διάφορα εμπόδια, 
ιδίως, θεσμικά, περιβαλλοντικά ή εμπόδια κοινωνικής 
συμπεριφοράς δύναται να παρεμποδίσουν την πλήρη 
και αποτελεσματική συμμετοχή των ατόμων αυτών στην 
κοινωνία σε ίση βάση με τους άλλους· 

γ) Τ ηλεοπτικό πρόγραμμα: Σειρά κινουμένων εικόνων, 
με ή χωρίς ήχο, που συνιστά μεμονωμένο στοιχείο στο 
πλαίσιο προγραμματισμού ή καταλόγου, που καθορίζε¬ 
ται από πάροχο υπηρεσιών μέσων μαζικής ενημέρωσης 
και επικοινωνίας, της οποίας η μορφή και το περιεχόμενο 
είναι συγκρίσιμα με τη μορφή και το περιεχόμενο τη¬ 
λεοπτικής μετάδοσης. Πρόγραμμα συνιστούν ιδίως οι 
ταινίες μεγάλου μήκους, οι αθλητικές διοργανώσεις, οι 
σειρές, τα ντοκιμαντέρ, τα παιδικά προγράμματα και τα 
δραματοποιημένα έργα· 

δ) Υπότιτλοι: είναι η γραπτή παράθεση διαλόγων με 
ευδιάκριτη γραμματοσειρά στην ελληνική γλώσσα που 
συγχρονίζονται με τους μεταδιδόμενους διάλογους και 
την πλοκή του προγράμματος. Στον ορισμό αυτό περι¬ 
λαμβάνονται και οι περιγραφικοί υπότιτλοι που κειμε- 
νοποιούν οποιονδήποτε ήχο του προγράμματος πέρα 
από το διάλογο. Οι υπηρεσίες υποτιτλισμού πρέπει να 
ακολουθούν το πρότυπο ΕΤ5Ι ΕΝ 300 743. 

ε) Ελληνική νοηματική γλώσσα: οπτικο-κινησιακή 
γλώσσα, αναγνωρισμένη ως ισότιμη με την ελληνική 
γλώσσα σύμφωνα με την παρ. 2 του άρθρου 65 του 
ν. 4488/2017· 

στ) Ακουστική περιγραφή εικόνας: η περιγραφική αφή¬ 
γηση της εικόνας που εκφωνείται μεταξύ των διαλόγων με 
στόχο την περιγραφή οπτικών στοιχείων, όπως η εμφάνιση, 
οι κινήσεις, το σκηνικό και οι εκφράσεις των προσώπων. 

Άρθρο 2 

Μέσα πρόσβασης των ΑμεΑ 

στις υπηρεσίες οπτικοακουστικών μέσων 

1 .Τα μέσα πρόσβασηςτων ΑμεΑ στις υπηρεσίες οπτι- 
κοακουστικών μέσων είναι ιδίως ο υποτιτλισμός, η χρή¬ 
ση της ελληνικής νοη ματικής γλώσσας και της ακουστι¬ 
κής περιγραφής εικόνας. 

2. Η κύρια γλώσσα υποτιτλισμού είναι η ελληνική. Οι υπό¬ 
τιτλοι πρέπει να είναι επιλέξιμοι, να συγχρονίζονται με τους 
μεταδιδόμενους διάλογους και να εμφανίζονται με έντο¬ 
νη χρωματική αντίθεση (μαύρου άσπρου). Το κείμενο των 
υποτίτλων δεν ξεπερνά τις δύο σειρές και κάθε σειρά τους 
30 χαρακτήρες. Η γραμματοσειρά των υποτίτλων μπορεί 
να αυξομειώνεται κατόπιν επιλογής του τελικού χρήστη. 

3. Οι παρουσιαστές της ελληνικής νοηματικής γλώσ¬ 
σας επιλέγονται από τους παρόχους περιεχομένου του 
στοιχ. α του άρθρου 1 μετά από πρόταση της Ομοσπον¬ 
δίας Κωφών Ελλάδος. 

4. Η ακουστική περιγραφή εικόνας πραγματοποιείται 
στην ελληνική γλώσσα και είναι διακριτή από τις ομιλίες 
των προσώπων. 

Άρθρο 3 

Ελάχιστες προδιαγραφές παροχών υπηρεσιών 
μέσων μαζικής ενημέρωσης και επικοινωνίας 

1. Οι αδειοδοτημένοι πάροχοι περιεχομένου επίγειας 
ψηφιακής τηλεοπτικής ευρυεκπομπής ελεύθερης λήψης 

εθνικής ή περιφερειακής εμβέλειας, περιεχομένου ενη¬ 
μερωτικού ή μη, γενικής ή ειδικής στόχευσης υποχρε- 
ούνται ανάλογα με το περιεχόμενο της άδειός τους να: 

α) μεταδίδουν δελτία ειδήσεων στην ελληνική νοημα¬ 
τική γλώσσα με ταυτόχρονη αναγραφή υποτίτλων στην 
ελληνική γλώσσα διάρκειας τουλάχιστον επτά (7) λεπτών 
της ώρας ημερησίως μεταξύ των ωρών 17.00 έως 23.00 
καθώς και στα κεντρικά δελτία ειδήσεων και καθ' όλη τη 
διάρκεια αυτών πρέπει να διασφαλίζεται η ροή όλων των 
εθνικών και διεθνών ειδήσεων με τη μορφή κυλιόμενων 
τίτλων με χαμηλή ταχύτητα· 

β) μεταδίδουν τηλεοπτικό πρόγραμμα περιεχομένου 
ενημερωτικού ή μη, όπως εκπομπές λόγου, τέχνης, πο¬ 
λιτισμού και θεάτρου, εκπομπές ενημερωτικές, ποικίλης 
ύλης, ελαφρός ψυχαγωγίας (τηλεπαιχνίδια, θεάματα, εκ¬ 
δηλώσεις κ.λπ.), ελληνικές σειρές, παιδικές εκπομπές, 
ντοκιμαντέρ, εκπομπές αθλητικού περιεχομένου με ταυ¬ 
τόχρονη αναγραφή υποτίτλων στην ελληνική γλώσσα, 
τουλάχιστον τέσσερις (4) ώρες την εβδομάδα μεταξύ 
των ωρών 17.00 έως 23.00. 

Ειδικά οι πάροχοι περιεχομένου μη ενημερωτικού προ¬ 
γράμματος υποχρεούνται να μεταδίδουν τηλεοπτικό πρό¬ 
γραμμα με ταυτόχρονη αναγραφή υποτίτλων στην ελληνι¬ 
κή γλώσσα κατά ποσοστό τουλάχιστον τρία τοις εκατό (3%) 
του εβδομαδιαίου προγραμματισμού μεταδόσεών τους. 

2. Η ΕΡΤ Α.Ε. ως πάροχος δημόσιας ραδιοτηλεοπτικής 
υπηρεσίας και σύμφωνα με την παρ. 6 του άρθρου 2 του 
ν. 4173/2013 υποχρεούται να: 

α) μεταδίδει δελτία ειδήσεων στην ελληνική νοηματική 
γλώσσα με ταυτόχρονη αναγραφή υποτίτλων στην ελ¬ 
ληνική γλώσσα διάρκειας τουλάχιστον δεκατεσσάρων 
(14) λεπτών της ώρας μεταξύ των ωρών 17.00 έως 23.00 
ημερησίως καθώς και στα κεντρικά δελτία ειδήσεων και 
καθ’ όλη τη διάρκεια αυτών πρέπει να διασφαλίζεται 
η ροή όλων των εθνικών και διεθνών ειδήσεων με τη 
μορφή κυλιόμενων τίτλων με χαμηλή ταχύτητα· 

β) μεταδίδει τηλεοπτικό πρόγραμμα περιεχομένου ενη¬ 
μερωτικού ή μη, όπως εκπομπές λόγου, τέχνης, πολιτι¬ 
σμού και θεάτρου, εκπομπές ενημερωτικές, ποικίλης ύλης, 
ελαφρός ψυχαγωγίας (τηλεπαιχνίδια, θεάματα, εκδηλώ¬ 
σεις κ.λπ.), ελληνικές σειρές, παιδικές εκπομπές, ντοκιμα¬ 
ντέρ, εκπομπές αθλητικού περιεχομένου με ταυτόχρονη 
αναγραφή υποτίτλων τουλάχιστον δώδεκα (12) ώρες την 
εβδομάδα έκτων οποίων δύο (2) ώρες με ακουστική πε¬ 
ριγραφή εικόνας μεταξύ των ωρών 17.00 έως 23.00. 

3. Οι πάροχοι τηλεοπτικών συνδρομητικών υπηρεσιών 
υποχρεούνται να: 

α) μεταδίδουν δελτία ειδήσεων στην ελληνική νοημα¬ 
τική γλώσσα με ταυτόχρονη αναγραφή υποτίτλων στην 
ελληνική γλώσσα διάρκειας τουλάχιστον πέντε (5) λε¬ 
πτών της ώρας ημερησίως εφόσον στο πρόγραμμά τους 
περιλαμβάνονται ενημερωτικές εκπομπές καθώς και στα 
κεντρικά δελτία ειδήσεων και καθ'όλη τη διάρκεια αυτών 
πρέπει να διασφαλίζεται η ροή όλων των εθνικών και 
διεθνών ειδήσεων με τη μορφή κυλιόμενων τίτλων με 
χαμηλή ταχύτητα· 

β) μεταδίδουν εκπομπές μη ενημερωτικού περιεχομέ¬ 
νου με ταυτόχρονη αναγραφή υποτίτλων στην ελληνι¬ 


κή γλώσσα και ακουστική περιγραφή εικόνας διάρκειας 
τουλάχιστον μίας (1) ώρας μηνιαίως. 

4. Οι πάροχοι μη γραμμικών υπηρεσιών οπτικοακουστι- 
κών μέσων οφείλουν να μεταδίδουν περιεχόμενο με ταυ¬ 
τόχρονη αναγραφή υποτίτλων στην ελληνική γλώσσα σε 
ποσοστό τουλάχιστον είκοσι τοις εκατό (20%) του καταλό¬ 
γου τους. Εάν ο κατάλογος επιλογών (ιτίθηυ) που διαθέτουν 
περιλαμβάνει και δελτία ειδήσεων, στην περίπτωση αυτή 
το δελτίο που μεταδίδεται στη ελληνική νοηματική γλώσ¬ 
σα με ταυτόχρονη αναγραφή υποτίτλων περιλαμβάνει τις 
σημαντικότερες ειδήσειςτης ημέρας και καλύπτει διάρκεια 
τουλάχιστον δύο (2) πρώτων λεπτών της ώρας. 

Άρθρο 4 

Δημόσιες ανακοινώσεις 

Οι δημόσιες ανακοινώσεις, όπως τα διαγγέλματα του 
Προέδρου της Δημοκρατίας και του Πρωθυπουργού, 
καθώς και οι ανακοινώσεις σε εξαιρετικές ή κρίσιμες 
περιπτώσεις συμπεριλαμβανομένων και των περιπτώ¬ 
σεων φυσικών καταστροφών πρέπει να μεταδίδονται 
στο γενικό κοινό μέσω υπηρεσιών οπτικοακουστικών 
μέσων στην ελληνική νοηματική γλώσσα με ταυτόχρονη 
αναγραφή υποτίτλων στην ελληνική γλώσσα και σε έντα¬ 
ση μεγαλύτερη της συνήθους ροής του προγράμματος. 

Άρθρο 5 

Ετήσιες εκθέσεις 

Μέσα στο πρώτο δίμηνο κάθε ημερολογιακού έτους 
οι πάροχοι υπηρεσιών μέσων μαζικής ενημέρωσης και 
επικοινωνίας του εδ. α του άρθρου 1 υποβάλλουν στο 
Εθνικό Συμβούλιο Ραδιοτηλεόρασης και στην αρμόδια 
Διεύθυνση της Γενικής Γραμματείας Ενημέρωσης και Επι¬ 
κοινωνίας του Υπουργείου Ψηφιακής Πολιτικής,Τηλεπι¬ 
κοινωνιών και Ενημέρωσης έκθεση σχετική με την εφαρ¬ 
μογή των διατάξεων της παρούσας καθώς και αναλυτικές 
καταστάσεις του μεταδοθέντος κατά το παρελθόν έτος 
οπτικοακουστικού περιεχομένου καθώς και συγκεντρω¬ 
τική κατάσταση στην οποία σημειώνεται ο συνολικός 
χρόνος μετάδοσης ανά κατηγορία προγραμμάτων. 

Άρθρο 6 

Κυρώσεις 

Η παράβαση των διατάξεων της παρούσας σύμφωνα με 
τα άρθρα 7,8 και 29 του π.δ. 109/2010 και τα άρθρα 9 και 
12 του ν. 2644/1998 επισύρει τις προβλεπόμενες από τις 
παρ. 1 του άρθρου 4του ν. 2328/1995 διοικητικές κυρώσεις. 

Άρθρο 7 

Έναρξη ισχύος 

Η ισχύς της απόφασης αυτής αρχίζει από την 1 η Ια¬ 
νουάριου 2019. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Δεκεμβρίου 2018 
Ο Υπουργός Ο Υφυπουργός 

